नझबुन्नीसा (26) असं या आईचं नाव आहे. नझबुन्नीसा सिंगल मदर आहेत आणि घरकाम करून उदरनिर्वाह चालवतात. 30 जानेवारी रोजी नझबुन्नीसा आणि त्यांची मुलगी ज्या शाळेत शिकते त्या शाळेतल्या शिक्षिका फरिदा बेगम (52) या दोघींना अटक करण्यात आली. दोघींविरोधात देशद्रोहाचा गुन्हा दाखल करण्यात आला आहे. 

बीबीसी तेलुगूने बिदर कारागृहात या दोघींशी बातचीत केली. "आम्ही कणखर राहण्याचा प्रयत्न करतोय. मात्र, आमचं आयुष्यच बदलून गेलं आहे," सांगताना दोघींच्या डोळ्यात अश्रू तरळले.

दरम्यान, देशद्रोहाच्या कलमाचा गैरवापर करण्यात आला, असं या दोघींच्या वकिलांचं म्हणणं आहे.  

'खोटी माहिती' पसरवणे, 'मुस्लीम समाजात भीती निर्माण करणे' आणि पंतप्रधान नरेंद्र मोदी यांचा अवमान करण्यासाठी मुलांचा वापर करणे, असे आरोप या दोघींवर लावण्यात आले आहे. 

ज्या नाटकावरून नझबुन्नीसा आणि फरिदा बेगम यांना देशद्रोहासारख्या गंभीर गुन्ह्याखाली अटक करण्यात आली ते सुधारित नागरिकत्व कायद्यावर आधारित नाटक होतं.

केंद्र सरकारने गेल्या डिसेंबर महिन्यात नागरिकत्व दुरुस्ती विधेयक मंजूर करत नवीन कायदा अस्तित्त्वात (CAA) आणला. या कायद्यांतर्गत पाकिस्तान,... आणखी 4000 वर्णांसाठी लेख सुरू ठेवा:
बांगलादेश आणि अफगाणिस्तान या भारताच्या तीन शेजारील देशांमधल्या बिगर मुस्लीम नागरिकांना भारताचं नागरिकत्व मिळणार आहे. मात्र, नॅशनल रजिस्टर ऑफ सिटिझनशीप (NRC) देशभर लागू करण्याच्या केंद्र सरकारच्या मनोदयाच्या पार्श्वभूमीवर हा नवा कायदा आल्याने भारतातील 20 कोटी मुस्लिमांच्या मनात भीतीचं वातावरण निर्माण झालं आहे. 

NRC अंतर्गत प्रत्येकाला आपण भारतीय असण्याचे पुरावे सरकारला द्यावे लागणार आहेत. मात्र, त्यासाठी कोणती कागदपत्रं आवश्यक आहेत, हे अधिकाऱ्यांनी अजून स्पष्ट केलेलं नाही. मात्र, सुधारित नागरिकत्व कायद्याच्या माध्यमातून बिगर मुस्लिमांना भारताचं नागरिकत्व द्यायचा आणि NRCच्या माध्यमातून मुस्लिमांना देशाबाहेर हाकलण्याचा सरकाचा डाव असल्याचं या दोन्हींचा विरोध करणाऱ्यांचं म्हणणं आहे. 

केंद्रातल्या भाजप सरकारने मात्र, या आरोपांचं खंडन केलं आहे. भारतातल्या मुस्लिमांना घाबरण्याची गरज नाही, असं सरकारने स्पष्ट केलं आहे. 

केंद्राच्या याच CAA आणि NRC विरोधात कर्नाटकातल्या एका शाळेत विद्यार्थ्यांनी नाटक सादर केलं. हे नाटक एका पालकाने फेसबुक लाईव्हच्या माध्यमातून सोशल मीडियावर प्रसारित केलं. बघता बघता नाटक व्हायरल झालं.

नीलेश रक्षल नावाच्या एका स्थानिकानेही नाटक पाहिलं. स्वतःला सामाजिक कार्यकर्ता म्हणवणारे नीलेश रक्षल सांगतात की "नाटकातल्या एका दृश्यात एक तरुण मुलगा म्हाताऱ्या आजीकडे जातो आणि तिला म्हणतो तुम्ही आणि तुमचे पूर्वज भारताचे नागरिक आहात हे सिद्ध करणारी कागदपत्रं नरेंद्र मोदी तुम्हाला मागणार आहेत आणि कागदपत्रं सादर केली नाही तर तुम्हाला देश सोडून जायला सांगण्यात येईल. 

यावर ती वृद्धा म्हणते मी अनेक पिढ्यांपासून इथेच राहतेय आणि कागदपत्रं मिळवण्यासाठी आता मला माझ्या पूर्वजांच्या कबरी खोदाव्या लागतील. त्यानंतर ती म्हणते 'चहा विकणारा मुलगा' (पंतप्रधान नरेंद्र मोदींना उद्देशून) तिला तिची कागदपत्रं मागणार. 

ती म्हणते पुढे, 'मी त्याला त्याची कागदपत्रं मागणार आणि त्याने ती मला दाखवली नाही तर मी त्याला चपलेने मारेन."

हे बघितल्यावर आपण तात्काळ पोलीस तक्रार दाखल केल्याचं रक्षल सांगतात. 

'शाळेत मुलांच्या माध्यमातून पंतप्रधान नरेंद्र मोदी यांचा अवमान करणं आणि द्वेषभावना पसरवणं' या आरोपाखाली त्यांनी तक्रार दाखल केली आहे. 

शाळेचे अध्यक्ष आणि शाळा व्यवस्थापन समितीतल्या इतरही काही जणांविरोधात पोलिसांनी देशद्रोहाचा गुन्हा...